
Hungkag ang pagkundena ni Arroyo 


sa mga pampulitika 
esperado ngayon si Gloria Arroyo na palabasing 
De siyang kinalaman sa walang awat na mga 

pagpatay sa mga aktibista at pwersang lumala- 
ban sa kanyang paghahari sa harap ng malawakang 
pagkundena sa loob at labas ng bansa. 

Pilit na pilit niyang hinuhugasan ang kanyang mga 
duguang kamay. Sa State of the Nation Address niya 
sa harap ng Kongreso, nagpahayag siya ng pagkunde- 
na sa nagaganap na mga ekstrahudisyal na pagpatay. 
Subalit hungkag na hungkag ang pahay- 
ag na ito. Sa halip na kundenahin 


ng pamamaslang 


dong pwersa ng estado na nasa likod ng mga pagpa- 
tay na ito, pinuri pa niya si Gen. Jovito Palparan, ang 
numero unong pasistang berdugong responsable sa 
paghahasik ng lagim-militar. 

Malinaw na malinaw na wala talagang balak si Ar- 
royo na itigil ang malawakang pagpatay. Sa despera- 
syong pagtakpan ang responsibilidad niya at ng kan- 
yang mga punong upisyal sa AFP at PNP sa kampanya 
ng pamamaslang, inulit niya ang dati nang pambaba- 
luktot sa katotohanan: na ang walang awat na mga 
ekstrahudisyal na pagpatay ay bahagi lamang ng pag- 
pupurga sa hanay ng mga rebolusyonaryong pwersa. 

Kaya nga't ngayon pa lamang ay batid na natin 
ang kahihinatnan ng mga pakitang-taong imbestiga- 
syong kanyang iniutos. Para magkaroon ng ka- 
unting kredibilidad sa harap ng kabi-kabilang 
batikos sa loob at labas ng bansa, naka- 
handang magsakripisyo ang rehimen ng 
ilang pipitsuging elemento sa hanay ng 
militar, pulisya at mga alaga nilang 
pusakal na mga kriminal, at pati na 
mga inosente para mapagtakpan at 
makaligtas ang mga tunay na salarin. 
Mayayabang na salita na wa- 

lang kalaman-laman, paghu- 
hugas-kamay at panlilinlang 
lamang ang utos ni Arroyo na 
"resolbahin ang 10 kaso ng mga 
pampulitikang pamamaslang sa 
} loob ng 10 linggo." Gagawin ng re- 
? himeng Arroyo ang mga "imbestiga- 
syon" hindi para ihinto ang mga pagpa- 

tay, kundi para lamang pagtakpan 
ang katotohanang ito'y bahagi ng 
patakaran nito sa "pambansang se- 
guridad." Batid ng dumaraming ma- 
mamayan na si Arroyo mismo at ang 
kanyang Cabinet Oversight Commit- 
tee on Internal Security (COCIS) ang 
bumubuo ng plano at nag-uutos na 
ipatupad ito sa kanilang mga berdu- 
gong heneral at pasistang pwersa. 


alaon nang tinutukoy ng mili- 

tar at pulisya na ang PKP at 
BHB diumano ang nananatiling pa- 
ngunahing "banta sa seguridad" na 
kinakaharap ng estado. Taliwas ito 
sa paghahambog nilang matagum- 
pay na nagagapi ng kanilang "all- 
out war" ang mga rebolusyonar- 
yong pwersa. Ang totoo, makailang 
beses nang dinudulutan ng BHB ng 
maririing bigwas ang reaksyunar- 
yong militar at pulisya. Subalit da- 
hil bulag ang AFP at PNP sa kilos 
ng BHB, ibinabaling ng mga duwag 
na pasistang pwersa ang kanilang 
mga baril sa mga di armadong ak- 
tibistang puspusang kumikilos sa 
paraang ligal laban sa kabulukan, 
katiwalian, pagkapapet at pasismo 
ng rehimeng Arroyo. 

Sa partikular, ang mga lider ma- 
sa at aktibista sa kalunsuran ang 


pangunahing target ng maruruming 
operasyon para "nyutralisahin ang 
Kaliwa." Sa lenggwahe ng mga pa- 
sista, ang "nyutralisasyon" ay na- 
ngangahulugan ng pagpatay, pag- 
balda o pagpapatigil sa pagkilos sa 
pamamagitan ng pananakot o pan- 
litinlang. 

Alinsunod rito, may nakahanay 
pang samutsaring mga kontra-hak- 
bang laban sa hayag na demokrati- 
kong kilusan, laluna sa "namumu- 
nong mga personahe ng PKP sa Me- 
tro Manila." Binubuo para rito ang 
mga grupong vigilante na kinabibi- 
langan ng mga makinaryang alaga 
mismo ng Malakanyang, ng mga 
espesyal na yunit paniktik ng AFP- 
PNP at ng mga pasistang heneral 
para magsagawa ng mga pagdukot 
at pamamaslang, manabotahe at 
magpasabog ng mga bomba sa mga 
upisina, pasilidad at bahay ng mga 
hayag at ligal na makinarya sa 
Kamaynilaan at mga karatig nito. 

Maghahakot din ang mga alipu- 
res ng Malakanyang ng mga dadalo 
sa ilulunsad na mga anti-komunis- 
tang rali na itatapat sa malalaking 
raling anti-Arroyo. Maglulunsad ng 
kampanyang saywar at propaganda 
ang rehimen para pabanguhin ang 
imahen ni Gloria Arroyo at kontra- 


Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 

Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


hin ang inaasahang matinding 
batikos na aanihin ng rehimen sa 
pagpapatindi nito ng "all-out war." 
Bago matapos ang taon, magla- 
labas ng mga listahan at larawan 
ng mga personaheng tinutugis ng 
pasistang rehimen at gagamitin 
ang higanteng pork barrel ni Arroyo 
para magbigay ng malaking pabuya 
sa ikadadakip ng mga nasa talaan. 
Layunin ng ganitong mga hak- 
bang na hadlangan ang lalong pag- 
lawak ng mga tagumpay ng mga 
progresibong partido sa darating 
na eleksyon at tuluyan nang ipwera 
ang mga ito sa larangang elektoral. 
Subalit sa kakitiran ng pasis- 
tang utak nina Arroyo at kanyang 
pinakamalalapit na militaristang 
alipures, ni hindi nila nakikita na 
sa loob ng limang taon nang 
madugong kampanya nila laban sa 
ligal na demokratikong kilusan, pa- 
tuloy na lumalaban ang mamama- 
yan at sumisigla ang kanilang kilu- 
san. Ang dumadanak na dugo ng 
mga pinaslang ay hindi nagdudulot 
ng takot kundi galit at marubdob 
na determinasyong ipursigi ang 
paglaban at kamtin ang hustisya. 
Taliwas sa kanyang layunin, higit 
pang pinalalawak ni Arroyo ang 
hanay ng mga nagnanais at han- 
dang tumangan ng sandata at isu- 
long ang armadong pakikibaka. 
Malulubayan lamang ang madu- 
gong pang-iintriga at panunupil 
oras na mawakasan ng mamamayan 
ang rehimeng Arroyo. Sa katuus- 
tuusan, ang katarungan ay makaka- 
mit lamang sa pagbabagsak at pag- 
parusa kay Gloria Arroyo at kan- 
yang mga susing upisyal. Mahigpit 
na tungkulin ng lahat ng kadre at 
myembro ng Partido, kumander at 
mandirigma ng BHB at iba pang re- 
bolusyonaryong pwersa na gawin 
ang lahat ng makakaya para mapa- 
bilis ang katapusan ng pasistang 
rehimeng Arroyo at magkamit ng 
karagdagang tagumpay para iba- 
yong maisulong ang digmang ba- 
yan. E 

Protesta at pagkundena 


umalawak ang paglaban ng 
pom sa loob at labas 

'ng bansa sa sistematiko at la- 
ganap na pamamaslang ng rehi- 
meng US-Arroyo sa mga aktibista, 
mamamahayag at mga ordinaryong 
sibilyan. 

Nagsampa noong Agosto 3 ng 
limang magkakahiwalay na peti- 
syon para sa writ of habeas corpus 
ang mga pamilya ng siyam na na- 
wawalang aktibista at rebolusyo- 
naryo. Tumungo ang mga pamilya 
nina Prudencio at Celina Palma-Ca- 
lubid, Rogelio at Gabriel Calubad, 
Roland Porter, Leopoldo Ancheta, 
Ariel Beloy, Gloria Soco at Philip 
Limjoco sa Korte Suprema upang 
obligahin ang gubyernong Arroyo, 
matataas na upisyal ng AFP at PNP 
na ilitaw sa korte ang kanilang mga 
mahal sa buhay. Ang mga biktima 
ay dinukot sa iba't ibang insidente 
mula Mayo 6 hanggang Hunyo 26. 

Una nang nagsampa ng katulad 
na petisyon ang mga magulang ng 
dalawang estudyante ng UP na sina 
Sherlyn Capadan at Karen Empeño 
noong Hulyo 19. Noong Agosto 1 
ay iniutos ng korte sa AFP na iha- 
rap ang dalawang estudyante at 
ipaliwanag ang mga dahilan ng 
pagbibimbin sa kanila. Sa kabila ng 
utos na ito, patuloy na itinatanggi 
ng AFP na hawak nila ang nawawa- 
lang mga aktibista. Bagkus, laking 


kahangalan pang nagpahiwatig ang 
AFP na baka sumapi lamang daw sa 
Bagong Hukbong Bayan ang dala- 
wang biktima. 


Sa loob ng bansa 
Umaabot sa 67% ng mga Pilipi- 
no ang naniniwala na ang mga ar- 
madong galamay ng rehimeng Arro- 
yo ang may pakana sa mga pama- 
maslang ng mga aktibista, ayon sa 
sarbey na isinagawa ng Ibon Foun- 
dation mula Hunyo 28 hanggang 
Hulyo 7. Malaking mayorya (93%) 
ang nanawagan sa rehimeng Arroyo 
na itigil na ang mga pamamaslang. 
Nitong Agosto 5, umabot sa 
7,000 tao ang sumama sa tatlong- 
kilometrong martsa para ilibing si 
Alice Claver, Bayan Muna coordina- 
tor na pinaslang noong Hulyo 30 sa 
Tabuk, Kalinga. Noon ding Agosto 
1 ay nagsara ang mga klinika at os- 
pital sa Kalinga bilang protesta sa 
pananambang sa mga Claver. Mahi- 
git 150 doktor ng prubinsya ang 
tumungo sa Tabuk upang ipanawa- 
gan ang hustisya para sa mag-asa- 
wa. Naglunsad rin ng kilos protesta 
noong Agosto 4 sa harap ng De- 
partment of Health ang Health Al- 
liance for Democracy at Health Ac- 
tion for Human Rights. 
Bago ito, tinuligsa ni Pampa- 
nga Archbishop Pa- 
ciano Aniceto, na 


kilalang malapit kay Gloria Arroyo, 
ang aniya'y napakababa nang pag- 
papahalaga sa karapatang-tao sa 
Central Luzon. 


Sa labas ng bansa 

Binatikos ng Asian Human 
Rights Commission (AHRC) si Arro- 
yo dahil sa kawalan niya ng kong- 
kretong plano kaugnay ng pagpa- 
patigil sa mga pamamaslang sa 
bansa. Reaksyon ito ng AHRC sa 
kanyang State of the Nation Ad- 
dress noong Hulyo 24 kung saan 
nagpahayag ng hungkag na kunde- 
nasyon si Arroyo sa mga ekstrahu- 
disyal na pamamaslang. 

Sa Canada, binatikos ng Philip- 
pine Women's Center, SIKLAB (or- 
ganisasyon ng mga migranteng Pi- 
lipino), Filipino-Canadian Youth Al- 
liance, Philippine Network for Jus- 
tice and Peace at Community Alli- 
ance for Social Justice ang madu- 
gong rekord ng rehimeng Arroyo sa 
paglabag sa karapatang-tao. 

Kasabay nito, nanawagan ang 
United Church of Canada (UCC) na 
maglunsad ng hiwalay na imbesti- 
gasyon ang United Nations (UN) sa 
bansa. Hiniling ng UCC na atasan 
ng UN ang Special Rapporteur on 
Extrajudicial, Summary and Arbi- 
trary Executions na imbestigahan 
ang mga pampulitikang pamamas- 
lang at pagdukot sa Pilipinas. 

Isinumite naman noong Hunyo 
24 sa Philippine Embassy sa The 
Hague, Netherlands ang ulat ng 
International Fact-Finding Mission 
(IFEM), isang grupo ng mga huwes 
na Dutch at Belgian na nagsagawa 
ng imbestigasyon noong Hunyo sa 
mga kaso ng pagpatay sa mga abu- 
gado at huwes sa Pilipinas. Ayon sa 
IFFM, umaabot na sa 10 huwes at 
13 abugado ang napapaslang sa 
ilalim ng rehimeng Arroyo. 

Naglunsad naman ng hiwalay 
na fact-finding mission sa Central 
Luzon noong Hulyo 26-27 ang mga 

HE: PANANALANTA NG PASISTANG ESTADO 


Lalong tumitindi ang mga paglabag 
ng rehimeng Arroyo sa karapatang-tao 


alang patid ang kampanya 
Wies Arroyo sa mga di armadong aktibistang myembro ng 


mga progresibong organisasyon. Ayon sa pinakahuling ulat ng 
Karapatan, umaabot na ngayon sa 720 ang mga biktima ng pamamaslang 
mula nang maluklok si Arroyo sa poder noong 2001. 


Agosto 3. Pinatay ng mga ele- 
mento ng 9th ID si Isaias Sta. Ro- 
sa, kasapi ng Kilusang Magbubukid 
ng Pilipinas (KMP-Albay). Pinagba- 
baril si Sta. Rosa bandang alas-9 ng 
gabi sa labas ng kanyang bahay sa 
Barangay Malubago, Daraga, Albay. 

Agosto 1. Dinukot si Benigno 
Mateo, upisyal ng unyon ng mga 
manggagawa sa Magnolia Poultry 
Dressing Plant sa Barangay Quebia- 
wan, San Fernando, Pampanga. Di- 
nukot siya sa labas ng pabrika ng 
mga pinaghihinalaang elemento ng 
69th IB. Si Mateo ang ika-60 unyo- 
nista na dinukot mula 2001. 

Noong araw ding iyon, namatay 
si Alfredo Vendivil Jr., 34, matapos 
siyang barilin sa tapat ng kanyang 
bahay sa Barangay Cordero, Lupao, 
Nueva Ecija. Si Vendivil ay pinaghi- 
hinalaang sumusuporta sa rebolu- 
syonaryong kilusan. 

Hulyo 31. Pinagbabaril hang- 
gang sa mapatay ng dalawang ele- 
mento ng death squad si Rei Mon 
"Ambo" Guran, 21, bandang alas- 
6:15 ng umaga habang nakasakay 
sa bus sa Bulan, Sorsogon. Si Guran 


ng mga pagpatay at pagdukot ng 


ay tagapagsalita ng League of Fili- 
pino Students sa Bicol. Dali-daling 
nanaog ang mga salarin at tumakas 
lulan ang isang motorsiklo. 

Halos 30 minuto makaraang pa- 
tayin si Guran ay pinaulanan ng 
mga bala ng M16 at .45 kalibreng 
pistola ang sinasakyang van nina 
Dr. Constancio "Chandu" Claver, 
kanyang asawang si Alice at ang ka- 
nilang mga anak na si Alex, 11 at 
Cassandra, 7, sa Bulanao, Tabuk, Ka- 
linga. Namatay si Alice, 
42, makalipas ang li- 
mang oras sa ospital at 
sugatan naman si Dr. 
Claver, na tserman ng 
Bayan Muna-Kalinga. 
BM coordinator ang 
kanyang nasawing asa- 
wa. Bahagya ring nasu- 
gatan si Cassandra sa 
pananambang. 

Hulyo 30. Pinatay si Mario Flo- 
rendo bandang alas-4 ng madaling 
araw sa loob mismo ng kanyang ta- 
hanan sa Barangay Paritas, Lupao, 
Nueva Ecija. Si Florendo ay kasapi 
ng Bayan Muna. 


“Protesta...,” mula sa pahina 3 


kasapi ng Hongkong Human Rights 


and Peace Mission (HKHRPC) na 


binubuo ng 11 manunulat, abugado, taong simbahan at mananaliksik. 
Kinundena nito ang pagtindi ng mga paglabag sa karapatang-tao sa 
rehiyon at ang iligal na pag-aresto at patuloy na pagkakabilanggo kay 
Rep. Crispin Beltran ng Anakpawis. 

Nagbabala rin ang Commission on Human Rights, isang ahensya ng 
gubyerno, na maaaring ma-blacklist ang Pilipinas sa UN dahil sa 14 ta- 
on na nitong di pag-uulat ng kalagayan ng karapatang-tao sa bansa at 
mga hakbang na ginagawa nito para mapabuti ito. 

Hulyo 27. Nabunyag ang mga 
pagbabanta sa buhay ni Fr. Eleute- 
rio Revollido ng Philippine Inde- 
pendent Church at tserman ng Ba- 
yan-Pangasinan. Nauna nang pi- 
naslang noong Marso 9 si Mariano 
Sepnio, pangalawang tagapangulo 
ng Bayan sa prubinsya at ang Ba- 
yan provincial secretary general sa 
Pangasinan na si Jose Doton na pi- 
natay noong Mayo 16. Mula pa no- 
ong isang taon ay minamanmanan 
na ng mga elemento ng National 
Intelligence Coordinating Agency si 
Fr. Revollido. 

Hulyo 26. Nagkakape sa loob 
ng kanyang bahay sa Barangay Lo- 


oc, Salay, Misamis 
Oriental si Ernesto 
Ladica, 43, bandang 


alas-6:30 ng gabi nang 
biglang pagbabarilin 
ng tatlong elemento 
ng 8th IB. Tatlong bala 
ang tumama sa leeg at 
likod ni Ladica. 
Tumakas ang mga sala- 
rin lulan ng dalawang 
motorsiklo sa direksyon ng Caga- 
yan de Oro City. Si Ladica ay kasapi 
ng Bayan Muna at secretary general 
ng Misamis Oriental Farmers Asso- 
ciation. 

Hulyo 24. Dinukot si Ernesto 
Santiago sa kanyang bahay sa Sityo 
Tulikan, Barangay Dulong Malabon, 
Pulilan, Bulacan ng apat na arma- 
dong lalaking nakabonet at nakau- 
nipormeng fatigue. Si Santiago ay 
coordinator ng Koalisyon Kontra 
Polusyon (KKP). Ang KKP ay sam- 
pung taon nang lumalaban sa pag- 
tatapon sa dike ng irigasyon ng 
pormalin mula sa Tyson Chicken 
Dressing Plant, Foster Chicken 
Dressing Plant, Robsen's Fruit Juice 

PANANALANTA NG PASISTANG ESTADO Pana 


Co. at PM Metal Smelting Co. Nala- 
lason ng mga kemikal ang tubig na 
dumadaloy sa mga palayan at isda- 
an. Hanggang ngayon ay hindi pa 
inililitaw si Santiago. 

Hulyo 23. Pinatay ng mga sun- 
dalo ng 53rd Recon Coy ang magsa- 
sakang si Robert Balagat, 27, sa 
Barangay Mocag, Baggao, Cagayan. 
Nasugatan ang tatlo pa niyang ka- 
sama na sina Raymund Castro, Ju- 
liet at Janice Padilyo. Basta na la- 
mang silang pinagbabaril ng nag- 
papatrulyang mga sundalo. Pinala- 
labas ng militar na nadamay la- 
mang ang mga biktima sa isang 
misencounter sa pagitan ng dala- 
wang grupo ng mga sundalo. Pina- 
bubulaanan ito ng mga nakaligtas. 

Sa araw ding ito ay binaril at 
napatay ng mga tropa ng 77th IB 
at CAFGU ang magsasakang si Eloy 
Galang habang dumaraan siya sa 
tapat ng tsekpoynt ng militar sa 


Gagabutan, Rizal, Cagayan. Ang 
mga kasapi ng CAFGU ay personal 
na goons din ng meyor ng Rizal na 
si Raul dela Cruz. 

Hulyo 22. Pinagbabaril ng tat- 
long armadong lalaki sa Poon Bakil 
Resort sa Purok 4, Barangay Cala- 
pandayan, Subic, Zambales si Char- 
lie Daylo, 38, lider ng mga minor- 
yang Aeta sa San Felipe, Zambales. 
Mabilis na tumakas ang mga krimi- 
nal lulan ng isang van. Si Daylo 
ang pangalawang tagapangulo ng 
National Commission on Indige- 
nous Peoples sa naturang prubin- 
sya at dating provincial coordinator 
ng Anakpawis. 

Hulyo 21. Malubha ang kalaga- 
yan ngayon ni Benjamin Luzano, 
52, matapos siya pagbabarilin ban- 
dang alas-3 ng hapon sa pamili- 
hang bayan ng Ilagan, Isabela. Si 
Luzano ay barangay captain ng San 
Victoria, Ilagan at kasapi ng Kilu- 


Magkasanib na imbestigasyon, 


tinanggihan ng GRP 


Tinanggihan ni National Security Adviser Norberto Gonzales ang 
panukala ng NDFP na magbuo ng pinagsanib na "ad hoc commit- 
tee" upang imbestigahan ang dumaraming kaso ng pamamaslang at 
pagdukot sa mga aktibista. 

Ipinaabot ni Ka Fidel Agcaoili ang panukala noong Agosto 1 sa 
isang sulat kay Atty. Sedfrey Candelaria, tagapangulo ng human 
rights committee ng GRP Peace Panel. Iminungkahi ng NDFP na itala- 
gang myembro ng "ad-hoc committee" ang mga hinirang na observer 
ng dalawang panig sa Joint Monitoring Committee na tumitiyak sa 
implementasyon ng Comprehensive Agreement on Respect for Human 
Rights and International Humanitarian Law. Ito ay sina Bishop Tomas 
Millamena ng Philippine Independent Church at Marie Hilao-Enriquez 
ng Karapatan na hinirang ng NDFP: at sina Mercedes Contreras-Da- 
nenberg at Aileen Bacalso na hinirang ng GRP. 

Upang lalong tiyakin ang pagiging obhetibo ng komite, ipinanu- 
kala rin ni Agcaoili na umupo bilang observer ang mga kinatawan ng 
Royal Norwegian Government (na nagsisilbing Third Party Facilitator 
sa usapang pangkapayapaan ng GRP-NDFP) at International Commit- 
tee of the Red Cross. 

Bagamat pumayag si Gonzales na magpapasok ng internasyunal 
na factfinding team sa bansa, tumanggi siyang magkaroon ng papel 
ang NDFP dito. m 

sang Magbubukid ng Pilipinas. Na- 
ganap ang tangkang pagpatay kay 
Luzano isang araw matapos patayin 
si Madonna Castillo, lider ng Bayan 
Muna sa Isabela. 

Kinagabihan nito sa Mexico, 
Pampanga, pinaslang sa loob ng 
kanyang tahanan si Arnel Guevarra, 
41, bandang alas-10:30. Si Guevar- 
ra ay myembro ng Aguman Da Reng 
Maglalautang Capampangan, ka- 
patid na organisasyon ng KMP. 
Pagkatapos ng insidente ay mabilis 
na tumakas ang tatlong salarin 
dala ang ginamit na ripleng M16. 

Hulyo 20. Dinakip ng militar sa 
kanyang tahanan sa Barangay Que- 
biawan, City of San Fernando, Pam- 
panga si Lowie Sangalang, isang 
lider manggagawa sa isang manu- 
kan. Dinala siya sa himpilan ng 
69th IB sa Mexico at doon ibini- 
bimbin at iniinterogeyt. Nakapiit 
pa rin siya hanggang ngayon. 

Sa araw ding ito, apat na akti- 
bista ang dinukot sa Barangay Pa- 
rista, Lupao, Nueva Ecija. Ang mga 
aktibista ay sina Charlie Sinuto, 
47: Philip de la Cruz, 44: at ang 
mag-inang sina Tessie, 54 at Rodel 
Abellera, 26. Ang mag-inang Abel- 
lera ay pilit isinakay sa isang van 
na may plakang XGB-804. Hindi pa 
natatagpuan ang apat na biktima 
hanggang ngayon. 

Hulyo 7 hanggang sa kasalu- 
kuyan. Hindi pa rin pinahihintulu- 
tan ng militar na makita ng kan- 
yang pamilya, abugado at mga ka- 
ibigan si Delfin Carino, 23, isang 
Pulang mandirigmang nasugatan at 
nadakip matapos ang isang laba- 
nan sa Sallapadan, Abra. 

Hulyo 6. Pinaslang sa Daraga, 
Albay si Julie Jacob, myembro ng 
Karapatan. 

Hunyo 18. Pinatay ng mga ele- 
mento ng death squad ang aktibis- 
tang si Eugenio Estes, tserman ng 
Barangay San Isidro, Lupao, Nueva 
Ecija. m 

Suporta sa impeachment, lalong lumalawak 


pew ang paglawak ng suporta 
sa kasong impeachment laban 
kay Gloria Arroyo. 

Ayon sa Pulse Asia, 57% ng su- 
magot sa kanilang sarbey nitong 
nakaraang buwan ang nagpahayag 
ng interes at kagustuhang ituloy 
ang pagdinig sa impeachment com- 
plaint. Taliwas ito sa pahayag ng 
mga alipures ng rehimen na "sawa 
na" o hindi interesado ang mama- 
mayan dito. Maging sa mga nagsa- 
sabing hindi na sila interesadong 
maituloy pa ang impeachment, ang 
dahilan ng mas nakararami ay 
mahaharang lamang ito ng mga 
alipures ni Arroyo sa Kongreso. 

Kasabay nito, apat pang im- 
peachment complaint ang magkaka- 
sunod na isinampa nitong Hulyo 
24-27 sa Kongreso. 

Sa araw ng State of the Nation 
Address ni Arroyo nitong Hulyo 24, 
isinampa ng 13 retiradong heneral 
at mga koronel ang panlimang im- 
peachment complaint na inendorso 


ni Rep. Darlyn Antonino-Custodio 
ng South Cotabato. 

Isinampa naman ang ikaanim 
na reklamo nitong Hulyo 25 ng 
mga kasapi ng grupong party-list 
na Citizens Battle Against Corrup- 
tion (CIBAC) at Bangon Pilipinas 
Movement. Ang kasong ito ay pi- 
nirmahan ng 1,092 katao at inen- 
dorso ni Rep. Joel Villanueva ng 
CIBAC. 

Nitong Hulyo 26, isinampa ang 
ikapitong reklamo laban kay Arroyo 
ng di bababa sa 200 katao mula sa 
walong progresibong organisasyon 
na kaanib ng Bagong Alyansang 
Makabayan (Bayan). 

Inendorso ang reklamong ito 
ng "Batasan 5"—Deputy Minority 
Leader Rep. Satur Ocampo, Teodoro 
Casiño, Rafael Mariano, Liza Maza 
at Joel Virador. 

Isinampa naman nitong Hulyo 
27 ng Black and White Movement 
at ng Hyatt 10 ang ikawalong im- 
peachment complaint. Inendorso 


ito ng apat na myembro ng Liberal 
Party—sina Rep. Benigno Aquino 
III ng Tarlac, Nereus Acosta ng Bu- 
kidnon, Henedina Abad ng Batanes 
at Manuel Mamba ng Cagayan. 

Laman ng lahat ng reklamong 
impeachment na ito ang mga kaso 
ng pandaraya ni Arroyo sa elek- 
syon, katiwalian, pamamaslang ng 
mga lider at kasapi ng mga ligal na 
organisasyon at mga mamamaha- 
yag at pagpapatupad ng diktator- 
yal na mga kautusan. 

Bago pa man mapag-aralan ang 
mga reklamo, tahasan nang sinabi 
nina House Speaker Jose de Ve- 
necia, Majority Leader Prospero No- 
grales at Rep. Simeon Datumanong 
at iba pang alipures ni Arroyo sa 
Kongreso na walang pag-asang 
umusad ang impeachment. Binati- 
kos ng oposisyon ang sinasabi ni- 
lang plano ng mga kongresistang 
maka-Arroyo na ibasura ang kasong 
impeachment sa loob ng dalawang 
linggo. E 


Mga kilos protesta sa ika-6 na SONA ni Arroyo 


indi napigilan ng libu-libong pulis at militar at ng 
hagupit ng bagyong Glenda ang pagbuhos ng 
10,000 mamamayan sa lansangan sa araw ng State of 
the Nation Address (SONA) ni Gloria Arroyo sa Batas- 
an Complex noong Hulyo 24 


Pil Stor 


NG 


kabilang ang ilang libong magsasaka mula Southern 
Tagalog at Central Luzon. Ipinahayag nila ang tunay 
na kalagayan ng bansa sa isang programa sa 
Commonwealth Avenue, Quezon City. Pinangu- 
nahan ng Bagong Alyansang Makabayan 
(BAYAN) at mga alyadong organisasyon 
nito ang pagtitipon. Bukod rito, naroon 


din ang iba pang grupong 
) anti-Arroyo. Kasama nila sa 
lansangan ang tinaguriang 
"Batasan 5" at ilang kinataw- 
an ng mga grupong 
party-list. Dumalo rin 
sa rali si dating Vice 
Pres. Teofisto Guingona. 

Upang ipakita ang 
tindi ng kanilang pagka- 
n muhi sa pasista at pekeng 
- presidente, sinunog ng mga 


GLORIA 


raliyista ang isang 13-talampakang 

effigy ni Gloria Arroyo na kahawig ni Adolf Hitler, pa- 
sistang diktador sa Germany noong panahon ng Ikala- 
wang Digmaang Pandaigdig. Itinulad nila si Arroyo kay 
Hitler dahil sa mga pasistang patakaran nito, kabilang 
ang kampanya niyang "all-out war" na pumipinsala sa 
maraming mamamayan. 

Samantala, mahigit 8,000 ang nagdaos ng mga 
martsa't rali sa iba't ibang lugar sa Visayas sa pamu- 
muno ng BAYAN at Arroyo Resign Movement. Umabot 
sa 3,000 ang nagrali sa Davao City. Mariin ding bina- 


General Santos at Baguio ang patakarang "all-out war" 
ng rehimeng Arroyo. 

Nagdaos din ng mga kilos protesta sa labas ng 
bansa sa araw na ito. Naglunsad ang Bayan-USA at 
mga alyadong organisasyon nito ng magkakahiwalay 
na kilos protesta sa mga lunsod ng New York, Wa- 
shington DC, Seattle, San Diego at Los Angeles. Sa 
mga syudad ng Vancouver, Toronto at Montreal sa Ca- 
nada, nanguna sa mga pagkilos ang mga grupong Sik- 
lab, British Columbia Committee for Human Rights in 


tikos sa mga rali sa mga syudad ng Cagayan de Oro, 


the Philippines at iba pa. 


Lumalalim ang ligalig 
sa hanay ng militar 


atuloy na lumalalim ang liga- 
Pi: sa hanay ng militar sa ka- 

bila ng pagkakadakip sa ilang 
lider ng kilusang anti-Arroyo sa lo- 
ob ng AFP noong Hulyo. Patuloy 
ang pagtatakwil nila sa awtoridad 
ni Arroyo bilang commander-in- 
chief. 

Mismong mga hakbang ni Arro- 
yo ang gumagatong sa mga protes- 
ta sa AFP. Tatlong matataas na upi- 
syal ng Philippine Marines—sina 
Col. Orlando de Leon, Lt. Col. Ar- 
mando Bañez at Lt. Col. Custodio 
Parcon—ang nagbitiw sa tungkulin 
nitong Hulyo dahil hindi na nila 
masikmura ang mga anomalya at 
paboritismo sa loob ng AFP. Nag- 
protesta sila sa paghirang ni Arro- 
yo kina Lt. Gen. Hermogenes Espe- 
ron bilang AFP chief of staff at Maj. 
Gen. Gabriel Habacon bilang hepe 
ng Southcom. Ang mga heneral na 
ito ay sangkot sa malawakang da- 
yaan sa eleksyong 2004. 

Ang lawak ng disgusto sa hanay 
ng AFP at tindi ng pagkakahiwalay 
ni Arroyo sa sarili niyang militar ay 
makikita sa dami ng mga upisyal na 
kinasuhan. Umabot na sa 38 mata- 
taas na upisyal ng Army at Marines 
ang kinasuhan noong Hulyo 29 ng 
tangkang pag-aalsa kaugnay ng 
umano'y bigong kudeta noong Peb- 
rero 24. Dalawampu't lima sa kani- 

la ay matataas 
na upisyal ng 
First Scout Ra- 
nger Regiment 
(FSRR) sa ilalim 
ng dating ku- 
mander ng yunit 
na si Brig. Gen. 
Danilo Lim at 
13 ay mga upi- 
syal ng Philip- 
pine Marines sa 
ilalim nina Maj. 
Gen. Renato Mi- 
randa, 1st Ma- 
rine Brigade 
Commander Col. 
Ariel Querubin at Lt. Col. Achilles 
Segumalian. 

Sina Lim at iba pang upisyal 
mula sa FSRR ay nakakulong nga- 
yon sa isang bilangguan sa Tanay, 
Rizal na sadyang inihanda para sa 
mga rebeldeng militar, habang sina 
Major General Miranda at Colonel 
Querubin at ibang elemento ng Ma- 
rines ay nasa pangangalaga ng 
kanilang komandant na si Vice 
Adm. Mateo Mayuga. 


Matinding tortyur 

Samantala, nabunyag ang ma- 
tinding tortyur na dinaranas ng 
mga nakakulong na myembro ng 
mga grupong anti-Arroyo. Ayon sa 


abugado nilang si Ruel Pulido, pa- 
tuloy silang ibinabartolina at hindi 
pinaaarawan. Iniintriga sila at ti- 
notortyur sa pamamagitan ng na- 
pakalakas na tugtugin. Pinagbaba- 
walan din silang makipag-usap sa 
isa't isa at makipagkita sa kanilang 
mga kamag-anak at mga abugado. 
Hindi sila pinagpapahinga para 
unti-unting humina ang kanilang 
katawan at determinasyon. Ipinag- 
kakait sa kanila maging ang mga 
pahayagan, radyo at telebisyon. 
Subalit ipinahayag din ni Pulido na 
sa kabila ng mga panghahati at 
pagpapahirap na ginagawa laban 
sa mga anti-Arroyong upisyal ay 
buo pa rin ang kanilang loob. 

Planadong paglalarga ng mga opensiba 
sa Northeastern Mindanao 


Nakapanayam ng Ang Bayan noong Mayo si Ka Maria Malaya, tagapagsa- 
lita ng National Democratic Front-Northeastern Mindanao, kaugnay ng mga 
paghahandang isinagawa at mga tagumpay na nakamit sa paglulunsad ng 
huling serye ng mga taktikal na opensiba sa rehiyon. Saklaw ng panrehi- 
yong kumand ng BHB sa Northeastern Mindanao ang apat na prubinsya-- 
Surigao del Sur, Surigao del Norte, Agusan del Sur at Agusan del Norte. 


ula 2005, sistematiko at 
Mens patid ang paglulun- 

sad ng Bagong Hukbong 
Bayan (BHB) sa Northeastern Min- 
danao ng mga armadong aksyon 
laban sa mga armadong galamay ng 
rehimeng US-Arroyo. 

Ayon kay Ka Maria Malaya, ma- 
laking salik sa tagumpay ng kani- 
lang mga armadong aksyon ang 
masusing pagpaplano ng rehiyunal 
na pamunuan ng Partido at BHB at 
ang masinop na pagpapatupad ng 
mga yunit ng hukbong bayan sa 
mga plano. 

"Nagpupulong ang mga Pulang 
kumander sa rehiyon nang duma- 
ting sa amin ang panawagan ng 
Komite Sentral na paigtingin ang 
mga taktikal na opensiba bilang 
ambag ng Bagong Hukbong Bayan 
sa pagpapatalsik sa rehimeng Arro- 
yo at upang palakasin ang arma- 
dong rebolusyon," ani Ka Maria. 
Inilabas ang naturang panawagan 
noong Setyembre 2005. Bilang tu- 
gon, inilunsad ng pamunuan sa 
rehiyon ang kampanya upang ipau- 
nawa sa lahat ng mga Pulang ku- 
mander at mandirigma at sa mama- 
mayan sa mga sonang gerilya ang 
pangangailangan ng paglulunsad 
ng mga taktikal na opensiba. 

Ani Ka Maria, para pamunuan 
ang aktwal na pagpapatupad ng 
panawagan ng Komite Sentral, 
binuo sa antas rehiyon ang plano 
para sa mga armadong aksyon. Ha- 
bang binibigyang-bwelo ang mga 
inisyatiba sa ibaba, mahigpit na 
ginabayan, sinubaybayan at tinulu- 
ngan ng pamunuan ang mga yunit 

ng BHB. Sa gayon, unti-unting na- 
iwasto at nalampasan ang matagal 
nang pag-iral ng konserbatismo ng 
BHB sa rehiyon sa larangang mili- 
tar at iba pang gawain. 

Lahat ng mga yunit ng BHB ay 
inatasang magtukoy at maghanda 
ng mga target para maikasa ang 
pagsalakay sa mga ito anumang 
araw na kinakailangan. "Oras na 
mag-atas ang rehiyunal na kumand 
ng sabay-sabay na pag-atake sa ka- 
away, kailangang kagyat itong ipa- 
tupad," ani Ka Maria. Sa ganitong 
paraan, nahahati ang atensyon ng 
kaaway at naiwasang matambakan 
ng malaking pwersa ng AFP ang 
isang lugar o larangan. Gayundin, 
agad na nasisira ang mga plano ng 
kaaway sa rehiyon at naaagaw ang 
inisyatiba mula sa kanila. 

Pinahigpit ang pagtutulungan 
sa pagitan ng regional operational 
command at mga yunit sa lara- 
ngan, at sa pagitan ng mga yunit 
sa larangan. "Kasama rito ang pag- 
tutulungan sa gawaing paniktik. 
Direktang tumulong ang mga kad- 
reng militar sa nakatataas na antas 
sa pagpaplano ng mga yunit," ani 
Ka Maria. Isang buwan pagkatapos 
nito, nailunsad ang isa sa pinaka- 
malalaking opensiba sa rehiyon 
kung saan nagapi ang isang de- 
tatsment ng Philippine Army at 
CAFGU sa Tandawan, Hinatuan, Su- 
rigao del Sur noong Oktubre 28, 
2005. 

Malaki ang naitulong ng sinsin 
ng mga taktikal na opensiba sa 
rehiyon, ayon kay Ka Maria. "Una, 
nakapag-ipon ang mga kasama ng 


mayamang karanasan sa paglulun- 
sad ng mga taktikal na opensiba at 
napatatag ang lakas-militar para sa 
pagsusulong ng rebolusyon. Tuma- 
as ang kumpyansang militar ng 
buong pwersa." 

Nakadagdag ang mga ito ng 
maraming malalakas na armas at 
nagdulot ng malaking pinsala sa 
mga tauhan at kagamitan ng ka- 
away. "Dahil dito, lalong lumaga- 
nap ang demoralisasyon sa kani- 
lang hanay," dagdag ni Ka Maria. 

Tinitiyak ni Ka Maria na magtu- 
tuluy-tuloy ang ganitong sinsin ng 
mga taktikal na opensiba sa rehi- 
yon. Regular na nagpupulong ang 
mga kumander para tasahin ang 
sitwasyong militar at gumawa ng 
mga resolusyon alinsunod sa mga 
patakaran at direktiba ng Komi- 
syong Militar ng PKP at kumand- 
militar sa rehiyon. 

Kasabay ng pagpapaigting ng 
mga taktikal na opensiba, ipinana- 
wagan ng pamunuan ng Partido sa 
rehiyon sa lahat ng mga yunit at 
pwersa ng Partido, BHB at rebolu- 
syonaryong kilusan ang pagpapa- 
kahusay sa pagkukumbina at pag- 
aagapayan ng pagsusulong ng ar- 
madong pakikibaka, pagtatayo ng 
baseng masa at paglulunsad ng re- 
bolusyong agraryo. m 

Pondo ng mga migranteng manggagawa, 


kinukurakot 


umasambulat ang iskandalo 
Sima sa tiwaling panga- 

ngasiwa ng reaksyunaryong 
gubyerno sa pondo ng OWWA 
(Overseas Workers” Welfare Admi- 
nistration) na nakalaan para sa ka- 
galingan ng mga migranteng 
manggagawang Pilipino. Ang tu- 
luy-tuloy na pagkakabunyag ng sa- 
risaring anomalya sa OWWA ay ibi- 
nunsod ng bangayan ng mga u 
syal ng gubyerno hinggil sa kawa- 
lan ng pera para sa paglilikas ng 
mga Pilipinong naiipit sa gera sa 
Lebanon. 

Unang nagpahayag noong Hul- 
yo 23 si Al Francis Bichara, emba- 
hador ng Pilipinas sa Lebanon, na 
paubos na ang pera para sa nanga- 
nganib na mga Pilipino at wala 
pang bagong pondong dumarating 
mula sa Pilipinas. Hindi mahagilap 
ang 52 milyon na ayon sa OWWA ay 
inilabas nito nang sumiklab ang 
gulo sa Lebanon noong Hulyo 14. 

Kalakhan ng pondo ng OWWA 
ay nagmumula sa $25 (P1,275 sa 
palitang S1-P51) na sinisingil sa 
bawat Pilipinong lumalabas ng 
bansa para pumasok sa kon- 
traktwal na trabaho. Sa abereyds 
na 3,000 manggawang nangingi- 
bang-bayan araw-araw, halos P1.5 
bilyon ang nalilikom ng OWWA 
bawat taon. Ang kabuuang 
pondo ay nagkakahalaga 
na umano nang P8.1 bil- 
yon noong Disyembre 
2004. Pero ngayong lub- 
hang nanganganib ang Q 
humigit-kumulang 
34,000 Pilipinong 
nagtatrabaho sa Le- 
banon, walang magastos 
para maiuwi sila sa bansa. 


Saan napunta ang pera? 
Ang pondo ng OWWA ay 


ANG BAYAN Agosto 7, 2006 


kolektibong pag-aari ng mga mi- 
granteng mangagawang Pilipino. 
Sila ang tanging may awtoridad na 
magpasya kung paano gagamitin 
ang pondo. Subalit ninanakaw ng 
mga nasa kapangyarihan ang pon- 
do. 

Noong 2004, ginamit ni Gloria 
Arroyo ang P553.58 milyong Me- 
dicare Fund ng mga migranteng 
manggagawa para sa kanyang kam- 
panya sa eleksyon. Ang ideya ay 
nagmula sa noo'y presidente ng 
Philhealth na si Francisco Duque 
III na nagpanukala noong 2003 
kay Arroyo ng paglilipat ng natu- 
rang Medicare Fund sa kontrol ng 
kanyang ahensya. Sa kanyang pa- 
nukala, sinabi ni Duque sa presi- 
dente na ang paglilipat na ito ay 
"magkakaroon ng makabuluhang 
papel sa eleksyong 2004." Si Duque 
ay hinirang na kalihim ng De- 


partment of Health pagkatapos ng 
eleksyon. 

Ginastos ang pondo sa libreng 
pamamahagi ng mga PhilHealth 
card bilang pambili ng boto para sa 
presidente. Bago ito, tinatanggi- 
han na ng OWWA ang daan-daang 
migranteng manggagawa na kumu- 
kubra ng kanilang mga benepi- 
syong pangkalusugan at noong 
Enero 2004 ay ganap nang itinigil 
ng ahensya ang pagbabayad sa 
kanilang mga gastos medikal. 

Noong Abril 2003, nag-isyu ang 
gubyerno ng 5293,500 kay Ambas- 
sador Roy Cimatu para umano sa 
maramihang paglilikas ng mga Pili- 
pinong naipit sa pananalakay ng 
US sa Iraq. Hindi nangyari ang 
paglilikas ngunit walang gustong 
umamin kung saan napunta ang 
pondong inilaan. 

Noong panahon ni Pres. Fidel 
Ramos, P664 milyong pera ng 
OWWA ang ginastos sa maanomal- 
yang proyektong pabahay sa Smo- 
key Mountain na kinontrata ng R-II 
Builders ni Reghis Romero, isang 
malaking negosyante sa konstruk- 
syon. 

Noong 2003, inareglo ng Home 
Guarantee Corporation (HGC) 
ang gusot na nilikha ng proy- 
ekto sa Smokey Mountain. 
Pumirma ang HGC sa kasundu- 
ang babayaran nito ang OWWA ng 
halagang P1.07 bilyon ngunit 
hanggang ngayon ay P500 mil- 
yon pa lamang ang nababa- 
yaran ng kumpanya. 

Noon pa mang 
1983, P200 milyon 
na mula sa pondo ng 
OWWA ang ginamit sa 
maanomalyang pa- 
mumuhunan sa Landoil 

Resources Corp. na pag-aari 
ni House Speaker Jose de 

Venecia at sa Greater Manila Corp. Hanggang ngayon, 
hindi pa naibabalik ang puhunang ginamit sa 
Landoil. 

Ayon sa Commission on Audit, noong Disyembre 
2005 ay may P144 milyong mga cash advance sa 
pondo ng OWWA na hindi pa naiuulat kung saan gi- 
nastos. 


Bagong EO 464 

Walang plano ang Malakanyang na bigyang-linaw 
ang kontrobersya hinggil sa nawawalang pondo ng 
OWWA. 

Naglabas ang Palasyo ng mga bagong tuntunin 
kung kailan maaaring dumalo ang isang upisyal ng 
gubyerno sa mga imbestigasyong idinadaos ng Kon- 
greso at kung anu-anong tanong ang maaari nilang 
tanggihan. Ang mga tuntunin ay nilaman ng Memo- 
randum Circular 108, isang plantsadong bersyon ng 
Executive Order 464 na inilabas noon ng Malakan- 
yang upang pagtakpan ang isyu ng pandaraya ni Ar- 
royo sa eleksyong 2004. Ang EO 464 ay idineklara 
nang iligal ng Korte Suprema. Sa kabila ng paggigiit 
pa rin ng Senado na obligadong dumalo ang mga 
upisyal ng gubyerno na pinatatawag nito sa mga 
pagdinig at hindi kailangang sundin ang mga 
kundisyon ng Malakanyang para rito, patuloy pa rin 
ang pagmamatigas ng Malakanyang na di padaluhin 
ang pinagtatakpan nitong mga upisyal. 

Ang bagong kautusan ay pinetsahang Hulyo 27— 
bagamat ang totoo ay ginawa lamang ito pagkatapos 
ng pagdinig ng Senado sa isyu noong Hulyo 30 na 
hindi sinipot ng kinauukulang mga upisyal ng OWWA, 
DOLE at DFA dahil abala raw sila sa paglilikas ng mga 
Pilipino sa Lebanon. Inilabas ang memorandum 
upang salagin ang banta ng mga senador na ipaaa- 
resto nila ang mga upisyal na tumangging humarap 
sa imbestigasyon. 


Ka. ang kalagayan ngayon ng mga Pilipi- 
nong manggagawa sa Lebanon. Mula nang sumik- 
lab ang gulo roon, mahigit 2,000 pa lamang sa kabu- 
uang 30,000 ang nakauuwi sa bansa. Libu-libo pa 
ang nagsisiksikan sa mga evacuation center. 

Pinakamasaklap ang kalagayan ng maraming ka- 
tulong na ikinukulong ng kanilang mga amo at hin- 
di pinapayagang umuwi sa Pilipinas. Marami sa ka- 
nila ang napipilitang tumakas kahit sa pamamagitan 
ng pagtalon mula sa bintana at gayo'y magtamo ng 
mga bali at sugat kung hindi man tuluyang mama- 
tay. 

Habang nangyayari ito, patuloy naman ang liga- 
ya ng makakapangyarihang taong kumulimbat sa sa- 
lapi ng mga migranteng manggagawang Pilipino. Œ 

SA IBAYONG DAGAT KB 
Masaker sa Lebanon 


bibilangan ng 34 na bata, 12 babae, mga ma- 

tanda at may kapansanan ang namatay sa 
syudad ng Qana sa katimugang bahagi ng Lebanon 
noong madaling araw ng Hulyo 30 matapos bomba- 
hin ang gusaling kanilang sinilungan. 

Sadyang pinuntirya ng mga bombang Israeli ang 
gusali dahil ginagamit umano itong lunsaran ng mga 
rocket ng Hezbollah patungong Israel. Subalit walang 
nakita ni isang kaswalting Hezbollah o lunsaran ng 
rocket doon. 

Ang masaker sa Qana ay ikalawa na sa kasaysa- 
yan ng bayang ito. Mahigit 100 ang namatay noong 
1996 nang kanyunin ng Israel ang hedkwarters ng 
United Nations (UN) na kinakanlungan noon ng da- 
an-daang sibilyang Lebanese. 

Ang mga biktima sa Qana ay kabilang sa mahihi- 
rap na mamamayang walang sasakyan o pambili ng 
gasolina na di makalikas sa pambobomba ng Israel. 
Sampung porsyento (10%) na lamang ng populasyon 
nito ang nananatili sa Qana. 

Mariing kinundena ng mamamayan ng Lebanon at 
iba't ibang bansa ang masaker sa Qana at ang supor- 
tang ibinibigay ng US sa Israel. Sa Beirut, 5,000 de- 
monstrador ang ispontanyong nagtipon at lumusob 
sa himpilan ng UN bilang protesta sa kainutilan ni- 
tong pigilan ang pang-aatake ng Israel at suwayin 
ang US sa pagsuporta nito sa Israel. 

Nilusob din ang embahada ng US para kundena- 
hin ang rehimeng Bush sa kriminal nitong pagsuhay 
sa agresyon ng Israel. Noong huling linggo ng Hulyo, 

Lite anim na sibilyang Lebanese na kina- 


SA IBAYONG DAGAT KD 


dalawang sibilyang eroplanong Boeing 747 ang bu- 
myahe mula Texas, USA patungong Tel Aviv, Israel 
upang magdeliber ng mga armas kabilang ang "bun- 
ker-busting" na bomba. Tumatanggap ang Israel ng 
halos $2 bilyong ayudang militar taun-taon mula sa 
US. Patuloy na tumatanggi ang US na manawagan sa 
Israel na itigil ang pag-atake sa Lebanon. 

Katunayan, nasa Israel si US Secretary of State 
Condoleeza Rice at patungo na sana sa Lebanon nang 
maganap ang masaker sa Qana. Bunga ng pambobom- 
ba, inianunsyo ng gubyerno ng Lebanon na hindi na 
ito makikipag-usap kay Rice hangga't walang naipatu- 
tupad na tigil-putukan. 

Bunga ng matitinding protesta, napilitan ang Is- 
rael na mag-anunsyo ng 48 oras na suspensyon ng 
pambobomba sa katimugang Lebanon. Subalit ilang 
oras pa lamang matapos ang deklarasyon ay muling si- 
nimulan ng Israel ang pambobomba at ang paglusob 
ng mga tropa sa teritoryo ng Lebanon. 

Noong Agosto 3, idinaos naman ang isang espe- 
syal na pulong ng Organization of Islamic Conference 
(OIC) sa Kuala Lumpur, Malaysia. Iginiit ng OIC na ka- 
agad ipatupad ang tigil-putukan at nangako itong 
magpadala ng mga tropa sa timog Lebanon bilang ba- 
hagi ng peace keeping force. 

Ayon sa gubyerno ng Lebanon, umaabot na sa 900 
Lebanese ang namamatay, karamihan mga sibilyan. 
Tatlong libo na ang nasugatan at isang milyon ang 


nagsilikas bunga ng pambobomba ng Israel. Wasak 
ang kalakhan ng mahahalagang sibilyang imprastruk- 
tura, kabilang ang mga kalsada at tulay na dinadaanan 
ng mga nagsisilikas. Bukod pa rito, binomba rin ang 
mga pasilidad sa tubig, kuryente at pagkukunan ng 
gasolina. Malawak din ang pinsala sa karagatan ng Le- 
banon dahil sa malawakang pagkalat ng langis dulot 
ng pambobomba sa mga oil tanker sa daungan ng 
Beirut noong unang linggo ng labanan. 

Apat ding observer mula sa United Nations ang 
namatay noong Hulyo 25 nang bombahin ng Israel 
ang kanilang himpilan sa bayan ng Khiam sa timog-si- 
langang Lebanon. 

Sa kabilang banda, umaabot na sa 68 Israeli, ka- 
bilang ang 27 sibilyan, ang namamatay sa gera. 

Patuloy ang pambobomba sa Palestine. Kasabay 
ng pagpapaulan ng bomba ng Israel sa Lebanon, 
tuluy-tuloy din ang pambobomba nito sa Gaza City sa 
Palestine. Umabot sa 23 ang namatay bunga ng pam- 
bobomba ng mga eroplano at panganganyon ng tro- 
pang Israeli sa Jebaliya, sa hilagang bahagi ng Gaza 
Strip noong Hulyo 26. Kasama sa mga namatay ang 
isang babae at ang kanyang limang-taong gulang na 
anak at walong-buwang sanggol nang direktang ka- 
nyunin ng Israel ang kanilang bahay. 

Mahigit 150 na ang namamatay na Palestino, ka- 
ramihan mga sibilyan, bunga ng pambobomba at pag- 
atake ng Israel sa Palestine mula noong Hunyo 25. @ 


Pagbagsak ng Doha Round 


ANG BAYAN Agosto 7, 2006 


uluyan nang bumagsak ang Doha 
Tie matapos suspindihin ng Group 
of 6 (US, European Union, Japan, Aus- 
tralia, India at Brazil) ang nakatakda sa- 
nang pangkalahatang pulong nito noong 
Hulyo 26. Nagsisilbing komiteng tagapag- 
handa ang Group of 6 at nagpupulong ang 
mga ministro nito nang mas maaga para 
mas makinis sanang mailunsad ang pangka- 
lahatang pulong. Hindi na lamang itinuloy 
ang pangkalahatang pulong nang tumanggi 
ang European Union (EU) at US sa mga pu- 
long paghahanda pa lamang na ibaba ang 
mga taripa, subsidyo at iba pang protek- 
syon sa kanilang agrikultura at merkado. Sa 
kabilang banda, patuloy naman nilang igi- 
nigiit na ganap nang baklasin ng mga atra- 
sadong bansa ang proteksyon sa kani-kani- 
lang mga ekonomya. 
Ang tinaguriang Doha Round ay serye 
ng mga taunang negosasyon ng mga myem- 

KB SA IBAYONG DAGAT 


brong bansa ng World Trade Orga- 
nization (WTO) na sinimulan noong 
Nobyembre 2001 sa Doha, kabisera 
ng Qatar. Mula noon ay nailunsad 
na sa iba't ibang bansa ang mga 
sumunod na pulong nito. Pakay ng 
mga negosasyong ito na pagkaisa- 
han kung papaano maipatutupad 
ang layunin ng WTO hinggil sa ga- 
nap na liberalisasyon sa kalakalan 
sa agrikultura sa pamamagitan ng 
pagpawi sa lahat ng taripa at sub- 
sidyo sa mga bansang kasapi ng 
WTO. Sa ilalim ng islogang "globa- 
lisasyon ng malayang pamilihan," 
sinuhulan at kinasabwat ng US at 
EU ang mga naghaharing uring 
kumprador at panginoong maylupa 
ng mga mala-kolonya at atrasa- 
dong bansa upang ipatupad ito. 
Ang dapat na ikalimang negosa- 
syon noong Hulyo 26 ay hindi na 
itinuloy dahil na rin sa tindi ng 
mga kontradiksyong malaon nang 
lumilitaw sa pagitan ng mga im- 
peryalistang bansa at mga 
atrasadong bansa, at sa hanay 
mismo ng mga imperyalista. 
Habang iginigiit ng EU at US 
ang walang pakundangang liberali- 
sasyon sa mga malakolonya at atra- 
sadong bansa, mahigpit namang 
binabakuran ng mga ito ang sarili 
nilang mga industriya, agrikultura 
at merkado. Matigas na tumatanggi 
kapwa ang US at EU na sumunod sa 
patakarang alisin o bawasan man 
lamang ang mga taripa, subsidyo 
at iba pang proteksyon sa mga ito. 
Ang pagtanggi ng mga bansang ito 
na ipatupad ang mga programa na 
idinidikta nila sa mga mala- 
kolonya at atrasadong bansa ang 
pangunahing dahilan kung bakit 
hindi umusad at tuluyang bumag- 
sak ang Doha Round. Hindi mati- 
nag-tinag ang umaabot sa mahigit 
5300 bilyong subsidyo ng mga im- 
peryalistang kapangyarihan sa ka- 
nilang sariling mga industriya at 
agrikultura. Sa EU halimbawa, 

5100 bilyong subsidyo ang ibinibi- 
gay sa sariling agrikultura ng mga 
bansa nito, at mahigit 540 bilyon 
naman ang subsidyo sa US. 

Gayundin, hindi makuntento 
ang US at EU sa napakalalaki nang 
konsesyon na napipiga nila mula sa 
mga mala-kolonya at atrasadong 
bansa. Iginigiit ng mga ito na lu- 
busin pa ang pagpasok nila sa iba 
pang sektor ng industriya, agrikul- 
tura at serbisyo ng mga atrasadong 
bansa. Tinanggihan na ito ng kara- 
mihan ng mga bansa, kabilang ang 
India at Brazil, lalupa't hindi ito 
saklaw ng adyenda ng Doha Round. 
Dagdag na salik sa pagbagsak ng 
usapan ang kanila ngayong pag- 
tanggi. 

Habang may mga papet na gub- 
yerno tulad ng sa Pilipinas na pala- 
ging sunud-sunuran sa kagustuhan 
ng mga imperyalista, tuluy-tuloy 
naman ang pakikitunggali ng mara- 
ming atrasado at mahihirap na 
bansa sa mga patakaran ng WTO. 
Kasabay nito, patuloy na naglulun- 
sad ng mga kilos-protesta ang mga 
kilusang masa laban sa WTO at sa 
itinataguyod nitong patakaran ng 
imperyalistang "globalisasyon." 

Pansamantalang napigil ang 
martsa tungo sa mapangwasak na 
liberalisasyon sa pagbagsak ng Do- 
ha Round. Ibayong tumampok ang 
kasakiman ng EU at US at ang pa- 
ngingibabaw ng kanilang interes 
habang patuloy namang niyuyura- 
kan ang kapakanan ng mayorya ng 
mamamayan sa daigdig. Lalong na- 
bunyag na ang islogang "globalisa- 
syon" na ibinabandera ng WTO ay 
instrumento para madambong ng 
mga imperyalista ang mga industri- 
ya, agrikultura, serbisyo, merkado 
at likas na yaman ng mga atrasa- 
dong bansa. Inihudyat nito ang 
tuluy-tuloy na disintegrasyon at 
napipintong pagkawasak ng WTO 
bilang daluyan ng mga imperyalis- 
tang patakaran. 


SY 
BEA 


Lubos na ikinagagalak ng uring 
anakpawis ng buong mundo ang 
pagbagsak ng Doha Round. Batid 
nila na makabubuti sa mga aping 
bansa at mamamayan ng daigdig 
ang pagbagsak nito. Tinitingnan 
nila itong hamon upang pag-ibayu- 
hin pa ang kanilang paglaban sa 
paghahari, pang-aapi at pandaram- 
bong ng mga imperyalista. 

Marami pang paraan ang mga 
imperyalistang kapangyarihan, ka- 
bilang ang mga bilateral at rehiyu- 
nal na mga kasunduan, upang 
maidikta ang kanilang interes at 
mga patakaran sa iba't ibang bansa 
at mamamayan sa mundo. Mahigit 
76% na ng mga bansa sa daigdig 
ang naipailalim sa mga bilateral at 
rehiyunal na mga kasunduan kasa- 
ma ang US. Ilang halimbawa la- 
mang dito ang Association of 
South East Asian Nations, Asia- 
Pacific Economic Cooperation, Mid- 
dle East Free Trade Initiative, Free 
Trade of the Americas at North 
American Free Trade Agreement. 
Ngayong pansamantalang nabigo 
ang WTO, lalo pang pinalalakas ng 
US at EU ang mga ito. 

Dagdag dito, gumagamit ang 
US ng mga lantad at di lantad na 
pamamaraan sa pulitika upang ipa- 
taw ang imperyalistang paghahari 
nito. Ipinamalas ng US sa kaso ng 
Iraq at Afghanistan na hindi ito 
mag-aatubiling maglunsad ng ma- 
dudugong pananalakay at okupa- 
syon laban sa mga bansang tuma- 
tangging magpailalim sa kontrol 
nito. m 


ANG BAYAN Agosto 7, 2006 


Mo MATATAGUMPAY NA OPENSIBA NG BHB 


NBA) 


Apat na riple, nasamsam 
sa reyd ng BHB sa Isabela 


APAT na riple, mga kagamitang pangkomunika- 
syon at mga dokumento ang nasamsam ng mga 
kasapi ng Reynaldo Piñon Command ng Bagong 
Hukbong Bayan (BHB-Isabela) sa pagsalakay nila 
noong Hulyo 21 sa substation ng Philippine Na- 
tional Police sa Barangay Maligaya, Cauayan, Isa- 
bela. Dalawang M16 at dalawang M14 ang na- 
kumpiska sa reyd na ito. 


Detatsment ng militar, nireyd ng BHB 
sa Surigao del Sur 
NIREYD ng mga gerilya ng Bagong Hukbong Ba- 
yan (BHB) sa ilalim ng Front 14 ang detatsment 
ng 23rd IB at CAFGU sa Sityo Maputi, Barangay 
Doña Carmen, Tagbina, Surigao del Sur 
noong umaga ng Agosto 1. Na- 
samsam ang lahat ng ar- 
mas mula sa detats- 
ment, ayon sa mga 
panimulang ulat. 
Bago ito, pina- 

rusahan noong Hul- 
yo 15 ng mga Pu- 
lang “mandirigma 
sa ilalim ng Front 
19 si Dodong Gal- 
lego, kilalang 
myembro ng CAFGU 
at death squad na gumaga- 
la sa Marihatag, Surigao del 
Sur. Sangkot si Gallego sa 
pagpatay sa magsasakang si Melanio Evangelista 
sa Unidad, Cagwait, Surigao del Sur noong 
Pebrero 17. 


Presyo ng langis, sobra-sobra--Ibon 


SOBRA-SOBRA ang pagpepresyo ng mga kumpanya ng 
langis sa kanilang mga produkto nang hanggang P0.83 
kada litro mula Enero hanggang Hulyo ng taong ito, 
ayon sa isang pag-aaral ng Ibon Foundation. Ayon sa 
Ibon, ang halagang ito ay dagdag pa sa dati nang ma- 
tataas na presyo ng produktong petrolyo na idinidikta 
ng dambuhalang monopolyo ng langis. Bunga nito, 
dagdag na P1.28 bilyon o P6 milyon bawat araw ang 
kinita ng mga kumpanya ng langis sa nakaraang anim 
na buwan. 

Sa mga kumpanya ng langis, pinakamalaki ang tina- 
bo ng Petron Corp. (P488.70 milyon). Kasunod ang Pili- 
pinas Shell na kumita ng dagdag na P411.52 milyon, ang 
Chevron (dating Caltex) Philippines na tumabo ng 
P202.24 milyon at ang mga baguhang kumpanya tulad 
ng Total na kumita ng P177.54 milyon. 

Sa kabila nito, may balak pa ang mga kumpanya ng 
langis na itaas ang presyo ng mga produktong petrolyo 
ngayong Agosto. Ayon sa Shell at Petron, itataas nila 
ang presyo ng gasolina nang hanggang P2/litro at ang 
presyo ng liquefied petroleum gas (LPG) nang P0.50/kilo 
o P5.50 bawat 11-kilong tangke. 


Upisyal ng 12th IB, pinarusahan 
ng BHB sa Capiz 


ISANG upisyal ng 12th IB, si Capt. Abelardo Mo- 
tia, ang pinarusahan ng mga partisano ng Noni- 
to Aguirre Sr. Command-BHB nitong Agosto 5 sa 
Barangay Ongol Ilaya, Dumarao, Capiz. Si Motia 
ang namumuno sa civil-military operations ng 
12th IB. Nasamsam mula sa kanya ang kanyang 
.45 kalibreng pistola. 


ANG BAYAN Agosto 7, 2006 


Karapatan ni Sison nilalabag--AI-Europe 


IPINAHAYAG ng Amnesty International (AI)-Europe na 
ang pagsama kay Kasamang Jose Ma. Sison sa listahan 
ng mga "terorista" ay labag sa kanyang mga saligang 
karapatan kabilang ang karapatang ituring na inosente 
hangga't di napatutunayang maysala, karapatan sa ka- 
rampatang proseso at karapatang magdepensa sa sarili. 
Ang opinyong ito ng Al-Europe ay nilaman sa sagot ni- 
to sa dokumentong "European Commission Green Paper 
on the Presumption of Innocence." 

Sinegundahan ng Al-Europe ang pusisyon ng Euro- 
pean Network of Independent Experts noong 2003 na 
ang ginagawang pag-embargo sa ari-arian ng mga ta- 
ong ibinibilang sa "listahan ng mga terorista" ay labag 
sa karapatang ipagpalagay na inosente sila dahil ang 
gayong hakbangin ay nakabatay sa husgang sila ay 
maysala. Labag ito sa Artikulo 6 at 13 ng European 
Convention on Human Rights. Sinabi rin ng Al-Europe 
na ang kahilingan ni Sison na makita ang mga doku- 
mentong pinagbatayan ng pagsasama sa kanya sa lis- 
tahan ay palagiang tinatanggihan ng EU Council. Tali- 
was ito sa karapatan ni Sison na maipagtanggol ang 
sarili. 

Editoryal 


Hungkag ang pagkundena ni Arroyo 
sa mga pampulitikang pamamaslang 


wala siyang kinalaman sa walang awat na mga 

pagpatay sa mga aktibista at pwersang lumala- 
ban sa kanyang paghahari sa harap ng malawakang 
pagkundena sa loob at labas ng bansa. 

Pilit na pilit niyang hinuhugasan ang kanyang mga 
duguang kamay. Sa State of the Nation Address niya 
sa harap ng Kongreso, nagpahayag siya ng pagkunde- 
na sa nagaganap na mga ekstrahudisyal na pagpatay. 
Subalit hungkag na hungkag ang pahay- 
ag na ito. Sa halip na kundenahin 
ang mga arma- 


piz ngayon si Gloria Arroyo na palabasing 


Tumitinding paglabag 
sa karapatang-tao 
PAHINA 4 


Mga tampok 
sa isyung ito... 


Mga kilos protesta 
sa ika-6 na SONA 
ni Arroyo 


dong pwersa ng estado na nasa likod ng mga pagpa- 
tay na ito, pinuri pa niya si Gen. Jovito Palparan, ang 
numero unong pasistang berdugong responsable sa 
paghahasik ng lagim-militar. 

Malinaw na malinaw na wala talagang balak si Ar- 
royo na itigil ang malawakang pagpatay. Sa despera- 
syong pagtakpan ang responsibilidad niya at ng kan- 
yang mga punong upisyal sa AFP at PNP sa kampanya 
ng pamamaslang, inulit niya ang dati nang pambaba- 
luktot sa katotohanan: na ang walang awat na mga 
ekstrahudisyal na pagpatay ay bahagi lamang ng pag- 
pupurga sa hanay ng mga rebolusyonaryong pwersa. 

Kaya nga't ngayon pa lamang ay batid na natin 
ang kahihinatnan ng mga pakitang-taong imbestiga- 
syong kanyang iniutos. Para magkaroon ng ka- 
unting kredibilidad sa harap ng kabi-kabilang 
batikos sa loob at labas ng bansa, naka- 
handang magsakripisyo ang rehimen ng 
ilang pipitsuging elemento sa hanay ng 
militar, pulisya at mga alaga nilang 
pusakal na mga kriminal, at pati na 
mga inosente para mapagtakpan at 
makaligtas ang mga tunay na salarin. 
Mayayabang na salita na wa- 

lang kalaman-laman, paghu- 
hugas-kamay at panlilinlang 
lamang ang utos ni Arroyo na 
"resolbahin ang 10 kaso ng mga 
pampulitikang pamamaslang sa 
} loob ng 10 linggo." Gagawin ng re- 
himeng Arroyo ang mga "imbestiga- 
' syon" hindi para ihinto ang mga pagpa- 


Masaker sa Lebanon 


PAHINA 10 
PAHINA 6 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 


a) Sa print dialog, i-check ang Print as image 

b) Alisin ang check sa Shrink oversized pages to paper size 
k) I-click ang Properties 

d) I-click ang Advanced 

e) Tiyaking naka-set sa 100% ang Scaling 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


